open-index/open-wikipedia-markdown huggingface dataset:
דוד חימום

שמאל|ממוזער|250px|תרשים פעולה של דוד לחימום מים
**דוד חימום** (מוכר גם בשמו הלועזי: **בּוֹיְלֶר**) הוא מכל סגור שבתוכו מחממים מים או נוזל אחר. הנוזל החם או האדים שלו יוצאים מהדוד ומשמשים לתהליכים שונים, או שבאמצעותם מועברת אנרגיית החום מהדוד לצרכנים אחרים.

## סיווג דודי חימום
אפשר לסווג דודי חימום לפי אחת מהקטגוריות הבאות:
* סוג הדלק או מקור האנרגיה:
** דלק מוצק, כגון עץ או פחם.
** דלק נוזלי, כגון סולר או נפט.
** דלק גזי, כגון גז בישול או גז טבעי.
** חשמל.
** אנרגיה סולארית (למשל במקרה של דוד שמש).
* סוג החומר המחומם:
** מים.
** שמן.
** חומר אחר.
* ייעוד:
** הסקה מרכזית.
** שימוש בנוזל החם, כגון מים חמים לרחצה או כחלק מתהליך כימי.
* אופן העברת החום לדוד:
** בעירה.
** מחליף חום.
** גוף חימום.
** ערבוב עם חומר חם אחר.
* אופן העברת האנרגיה מהדוד לצרכנים:
** צריכת הנוזל המחומם או אדיו.
** זרימת הנוזל המחומם או אדיו לאזור המחומם והחזרתו לדוד.
** החלפת חום בתוך הדוד.

## ראו גם
* מחמם מים מיידי

## קישורים חיצוניים

קטגוריה:מכשירי חשמל ביתיים
קטגוריה:חימום
האיש הזקן מהוי

**האיש הזקן מהוי** (באנגלית: **Old Man of Hoy**) היא תצורת סלע העשויה אבן חול אדומה שבראשה סלע בזלת, הממוקמת בסמוך למפרץ רקוויק שבחופו המערבי של האי הוי באיי אורקני, בצפון סקוטלנד שבממלכה המאוחדת. גובהה כ-137 מטרים.

## היסטוריה
תצורת הסלע נוצרה במהלך 400 השנים האחרונות. במפות שצוירו בין השנים 1600 ו-1750 תצורת הסלע לא מופיעה. הצייר ויליאם דניאל  צייר את תצורת הסלע בשנת 1817. בציור ניתן לראות קשת מעל הים שבראשה עמוד. בעקבות צורה זו ניתן לתצורה שמה. סופה במהלך ראשית המאה ה-19 סחפה את אחד מבסיסי הקשת, וכיום נותר עמוד בלבד.

בשנת 1966 טיפסו כריס בונינגטון , רסטי ביילי וטום פייטי  על התצורה במשך שלושה ימים, והיו האנשים הראשונים שטיפסו עליה.

ב-9 ביולי 1967 ארגנה רשת ה-BBC טיפוס על התצורה בשידור חי, במסגרתו טיפסו שלושה זוגות מטפסים על התצורה. בונינגטון ופייטי טיפסו במסלול בו טיפסו בעבר, וג'ו בראון ואיאין מקנוט- דייוויס, וכן פיט קרו ודוגל הייסטון טיפסו במסלולים אחרים.

## אזכורים תרבותיים
האיש הזקן היווה רקע לווידאו קליפ של להקת "יוריתמיקס" משנת 1984, לשירם "Here Comes the Rain Again", כמו כן התצורה מוזכרת באחת הסצנות מסדרת "ארכאולוגיה היום" של "מונטי פייתון" בה מצוין שהזמר לולו טיפס על התצורה.

## גלריה

P8160178 Old Man of Hoy (RLH).jpg|האיש הזקן מהוי
Old man of hoy2.jpg|מבט מדרום
Old man of hoy.jpg|צילום תקריב


## קישורים חיצוניים

*טיפוס מועצת מטפסי ההרים של סקוטלנד על הזקן מהוי בשנת 1966
* מסלולי טיפוס בממלכה המאוחדת - האיש הזקן מהוי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אורקני
גבעת וורד

**גבעת וורד** (באנגלית: **Ward Hill**) היא הגבעה הגבוהה ביותר באיי אורקני בסקוטלנד שבממלכה המאוחדת (481 מטר). הגבעה ממוקמת בצפונו של האי הוי.

הגבעה מכוסה בעשבים עשבוניים נמוכים במדרונותיה, ובאדמה חולית חשופה בראשה. הנקודה הגבוהה בגבעה נמצאת בצפונה. הגבעה מבודדת מיתר גבעות הוי ומוקפת עמקים. 

מקור שמה של הגבעה - "וורד" (באנגלית: "אזהרה") במדורות אזהרה שהודלקו בראשה להזהיר את תושבי האי. גבעות רבות ברחבי איי אורקני קרויות בשם זה.

על הגבעה התגלה בשנת 1808 טחב הכבד מסוג שנקרא *Anastrepta orcadensis* (הנפוץ בצפון אמריקה ובאירופה), על ידי ויליאם ג'קסון הוקר. מסיבה זו נקרא הטחב גם בשם "טחב אורקני" (Orkney Notchwort).

## קישורים חיצוניים

קטגוריה:סקוטלנד: הרים
קטגוריה:אורקני
פונקציית תמסורת

בעיבוד אותות, **פונקציית תמסורת** (גם **פונקציית מעבר** או **פונקציית רשת**) היא היחס בין הפלט לקלט, כפונקציה של התדר המרחבי או הזמני, של מערכת ליניארית קבועה בזמן (LTI). פונקציית התמסורת היא אחד המאפיינים החשובים של מערכות להעברת אותות מכל הסוגים, כאשר בתחומים שונים הפונקציה מוגדרת באופן המתאים לאותו סוג אות.

אם ידועה פונקציית התמסורת במדויק או בקירוב, ניתן לחשב בעזרתה את אות המקור של הפלט על ידי ביצוע דה קונבולוציה בין האות הנקלט ופונקציית התמסורת.

עבור תדר f, קלט (אות בכניסת המערכת) (X(f ופלט (אות ביציאה מהמערכת) (Y(f, פונקציית התמסורת היא
:\ H(f)={Y(f)\over X(f)}.

במערכת ליניארית בלתי תלויה בזמן יחס זה אינו תלוי באות הכניסה או באות היציאה אלא במערכת בלבד, ולכן פונקציית התמסורת נותנת את יציאת המערכת לכל כניסה. פונקציית התמסורת שימושית בעיבוד אותות ובתקשורת כמאפיינת של מסננים, ובתורת הבקרה – שם היא מתארת את היחס בין הערך המצוי לערך הרצוי של מערכות עקיבה.

פונקציית תמסורת אופטית (OTF) היא היחס בין אות היציאה לכניסה כפונקציה של התדר המרחבי של מערכת אופטית, ומייצגת באופן מדויק יותר את הרזולוציה של המערכת.

## התגובה להלם

אל מישור התדר עוברים ממישור הזמן באמצעות התמרת לפלס עבור אותות בזמן רציף ובאמצעות התמרת Z עבור אותות בזמן בדיד. היות שבמישור התדר פונקציית הלם היא 1, פונקציית התמסורת שווה ליציאת המערכת עבור כניסת הלם. ההתמרה ההפוכה של פונקציית התמסורת, (h(t, היא תגובת המערכת לכניסת הלם במישור הזמן והיא נקראת התגובה להלם של המערכת. כך ניתן למצוא את פונקציית התמסורת באופן ניסויי על ידי הפעלת פונקציית הלם בכניסה וביצוע התמרת לפלס ליציאה. ההתמרה ההפוכה של (H(s)X(s היא קונבולוציה בין (h(t לבין (x(t והיא נותנת את היציאה במישור הזמן (y(t לכל כניסה.

## תגובת התדר
תגובת המערכת במישור הזמן לכניסה סינוסיאודלית (או אקספוננט מרוכב) לאחר התייצבות היא פונקציה סינוסיאודלית בעלת משרעת שונה והפרש מופע אך באותו התדר. למצב זה קוראים מצב סינוסי מתמיד. הערך המוחלט של פונקציית התמסורת, |H(j \omega)| \ , הוא היחס בין משרעת היציאה למשרעת הכניסה כתלות בתדר (כאשר j^2 = -1 הוא היחידה המדומה ו-\, \omega התדירות הזוויתית). ערך זה מאפיין את פעולתם של מסננים, שהם אבני הבניין של תחומים רבים באלקטרוניקה. הארגומנט של פונקציית התמסורת, \!\ \phi = \arg(H(j \omega)), הוא הפרש המופע כתלות בתדר. פונקציית התמסורת, בהצגה קוטבית, היא \ H(j\omega)= |H(j\omega)| e^{j\phi(\omega)}. הצגה זו נקראת תגובת התדר של המערכת. ניתן למצוא את פונקציית התמסורת ישירות במישור התדר בעזרת מחולל אותות: המחולל נותן מתח סינוסי בעל משרעת קבועה שתדירותו משתנה בזמן באופן מחזורי, כך שהוא עובר על פני תחום גדול של תדרים. משרעות היציאה לכל התדרים מוצגות באוסצילוסקופ כגודל פונקציית התמסורת.

## קישורים חיצוניים

* 

קטגוריה:מעגלים חשמליים
קטגוריה:עיבוד אותות
קטגוריה:מערכות בקרה
קטגוריה:תורת הבקרה
חשבון השלשה

ממוזער|תרשים דוגמה של חשבון השלשה
**חשבון השלשה** (אנגלית **Escrow account**) הוא חשבון בנק הנפתח במיוחד להפקדה בנאמנות, של נכסים של צד אחד להסכם, עד לקיום חלקו של הצד השני בהסכם ולאבטחת הקיום. עם קיום חלקו של הצד השני, יעברו הנכסים המופקדים לרשותו. העברת הכספים לצד זה, עשויה להיות מותנית גם באירועים שאינם קשורים בו, או שאינם בשליטתו.

ב"הסכם השלשות", מעבר לצדדים הרגילים לעסקה (שניים או יותר), משתתף צד נוסף, המשמש כנאמן. הנאמן יכול להיות עורך דין, רואה חשבון או חברה לנאמנות. תפקידו של הנאמן הוא לפתוח את החשבון בבנק ולפקח על ניהולו. כמו כן אחראי הנאמן על ביצוע האמור בהסכם, מילוי חלקם של הצדדים והעברת הכסף בסופו של התהליך, לידי הזכאי לו על פי ההסכם, או החזרתו לידי הצד הראשון במידה שתנאי ההסכם לא התקיימו.

קטגוריה:בנקאות
קטגוריה:מונחים משפטיים
הונדה (אורקני)

שמאל|ממוזער|250px|הכביש המקשר בין בוריי והונדה. מבט מבוריי.
**הונדה** (באנגלית: **Hunda**) הוא אי בלתי מיושב באיי אורקני בצפון סקוטלנד שבממלכה המאוחדת. שטח האי כ-1 קמ"ר וגובהו המקסימלי 42 מטרים. 

האי הוא אחד מהאיים המקיפים את אגן סקפה פלו. בשנת 1941 במסגרת תוכנית מכשולי צ'רצ'יל להגן על האגן האסטרטגי, נבנתה סוללה המקשרת את האי לאיים בוריי ומיינלנד. מחצבה בשטח האי שימשה את בוני המכשולים.

מקור שמו של האי בנורדית, במילה **Hunðey** שמשמעה "אי הכלבים", וזאת מאחר שהוויקינגים השתמשו באי כבסיס לפשיטותיהם על הממלכות הפיקטיות של סקוטלנד. האי היה בשליטה ויקינגית עד שנת 1231

האי משמש כאתר קינון לציפורי ים רבות, וכיום שטחיו משמשים כשטחי מרעה לצאן (כבשים ועיזים). 

## קישורים חיצוניים

קטגוריה:אורקני: איים לא מיושבים
הקדש ציבורי

**הקדש ציבורי** הוא מוסד משפטי, חוקי, המסדיר נכסים המיועדים למימוש למטרות ציבוריות, בעלות אופי הומניטרי, בתחום החינוך, התרבות, המדע, הבריאות, הדת, הצדקה, הביטחון והספורט. על מנת להקים הקדש ציבורי יש צורך במקדיש (בעל הנכס), בנכס (מקרקעין או כספים), ובנאמן. כמו כן צריכה להיות מוגדרת מטרה ציבורית.

## רשם ההקדשות

רשם ההקדשות היא יחידה הפועלת במסגרת משרד המשפטים ותפקידה להסדיר באופן חוקי את פעילותם הנדבנית של תורמים פרטיים, באמצעות **רישום ההקדשות** ב"פנקס ההקדשות הציבוריים", ו**הפעלת פיקוח על פעולות הנאמנים**. רשם ההקדשות פועל בליווי של בתי המשפט. רשם ההקדשות ממונה על ידי שר המשפטים. לפי , לתפקיד ימונה עובד מדינה הכשיר לכהן כשופט שלום.

### רישום ההקדש
הנאמן חייב להודיע לרשם ההקדשות, תוך שלושה חודשים מיום שהיה לנאמן, על קיומו של ההקדש הציבורי. אי מתן הודעה מהווה עבירה פלילית. ההודעה לרשם מוגשת על טופס מיוחד, בצירוף כתב ההקדש המקורי וכתב הסכמה של הנאמן למינויו. פרטי ההקדש יירשמו ב"פנקס ההקדשות" הפתוח לעיון הציבור. הרשם יפרסם "הודעה על רישום הקדש" ברשומות וישלח לנאמן אישור בדבר הרישום.

### ניהול ההקדש
* **שמירת נכסי ההקדש** - נאמן חייב לשמור על נכסי הנאמנות, לנהלם ולפתחם ולפעול להשגת מטרות הנאמנות, באמונה ובשקידה כפי שאדם סביר היה נוהג באותן נסיבות והוא מוסמך לעשות את כל הנדרש לשם מילוי תפקידו.
: נאמן של כמה נאמנויות, לא יבצע פעולות ביניהן. נאמן אינו רשאי להאציל מתפקידיו לזולתו, אך אין בכך כדי למנוע העסקת אדם, כדרוש למטרות הנאמנות.
* **הפרדת נכסים** - על הנאמן להפריד בין נכסי הנאמנות לנכסיו ולהחזיקם בדרך המאפשרת להבחין ביניהם.
* **השקעת כספי ההקדש** - הנאמן חייב להשקיע את כספי הנאמנות שאינם דרושים לצרכיה השוטפים, בהתאם ל"תקנות הנאמנות (דרכי השקעת כספי הקדש ציבורי), ה'תשס"ד - 2004".
* **דיווח ומתן מידע** - הנאמן חייב לנהל את חשבונות הנאמנות ולהגיש לרשם דין וחשבון על ענייני ההקדש במועד ובדרך שקבע שר המשפטים. הנאמן חייב למסור לרשם, לפי דרישתו, מידע והעתקי מסמכים בכל הנוגע לענייני ההקדשה.

## קישורים חיצוניים
* הנחיות מנהליות להתנהלות הקדשות ציבוריים לפי חוק הנאמנות, באתר משרד המשפטים
*עיון בפנקס הקדשות ציבוריים באתר גיידסטאר
* **אברהם קפלן**, להקדש הציבורי בישראל, באתר דעת
* הודעה בדבר רישום הקדשות ציבוריים לפי חוק הנאמנות, **רשומות** - ילקוט הפרסומים הממשלתי (1 ביולי 2008)

## הערות שוליים

קטגוריה:דיני תאגידים
קטגוריה:מונחים משפטיים
קטגוריה:סוציולוגיה של הנתינה
פלוטה

[שמאל|ממוזער|250px|תצלום [לוויין של האי ממנו ניתן לראות את צורת ה"C" שלו.]]
**פלוטה** (באנגלית: **Flotta**) הוא אי באיי אורקני שבצפון סקוטלנד בממלכה המאוחדת. האי הוא אחד האיים המקיפים את אגן סקפה פלו וידוע במסוף הנפט הגדול המצוי בו.

האי מקושר בשירות מעבורת המופעל על ידי מעבורות אורקני להוטון שבמיינלנד ולליינס ולונגהופ שבהוי.

## היסטוריה
עד ראשית המאה ה-20 היה האי פלוטה אי כפרי בו התגוררה קהילה קטנה אשר התפרנסה מדיג ומרעה. בשל הנמל הטבעי המוגן שלו (צורת ה-C של האי, ומיקומו במרכז האיים), ומיקומו האסטרטגי הפך האי במלחמת העולם הראשונה לנמל של הצי המלכותי. טביעת אוניית הוד מלכותו ואנגארד בשנת 1917 בפתח הנמל נחשבת לאחד האסונות הימיים הגרועים ביותר שאירעו בתוך המים הטריטוריאליים של הממלכה המאוחדת.

במהלך מלחמת העולם השנייה שב הנמל לתפקד כנמל הצי.

בשנת 1974 החלה חברת אוקסידנטל פטרולאום להקים באי מסוף נפט, שהפך למסוף הנפט השני בגודלו בים הצפוני (לאחר סאלום וו שבאיי שטלנד).

## קישורים חיצוניים

* 

קטגוריה:סקוטלנד: ערי נמל
קטגוריה:אורקני: איים
קטגוריה:הים הצפוני: ערי נמל
בית העירייה האדום

[שמאל|ממוזער|250px|המבנה במבט מ[מגדל הטלוויזיה של ברלין]]
**בית העירייה האדום** (בגרמנית: **Rotes Rathaus**) הוא המבנה שבו שוכנת עיריית ברלין. הוא שוכן ברחוב העירייה (Rathausstraße, לשעבר רחוב המלך - Königstraße), פינת רחוב היהודים, שברובע מיטה ליד כיכר אלכסנדר. בבניין נמצאים משרדיהם של ראש עיריית ברלין ושל מועצת העיר, המשמשים גם כמושל והסנאט של המדינה הפדרלית של ברלין. שמו של הבניין הוענק לו בשל הלבנים האדומות שממנו הוא בנוי.

על בניית הבניין בין השנים 1861–1869 היה מופקד האדריכל הרמן פרידריך וֶזֶמן, שזכה בתחרות בינלאומית לעיצובו ב-1858. תוכניתו של וזמן הושפעה מסגנון הרנסאנס האיטלקי, בייחוד זה של פררה ובולוניה, שבהם נעשה שימוש נרחב בלבנים אדומות. תוכנית הבניין נעשתה על פי הדגם של בית העירייה הישן של טורון בפרוסיה המערבית (פולין של ימינו), בעוד הארכיטקטורה של המגדל מזכירה את המגדל של קתדרלת לאן, בצרפת. הבניין תופס שטח של בלוק שלם, שעד לבנייתו עמדו עליו בניינים מימי הביניים. ב-1879 נוספה לקומה הראשונה במבנה סדרה של 36 תבליטים המתארים אישים ואירועים מההיסטוריה של ברלין וברנדנבורג מהמאה ה-12 ועד 1871, שיצרו האומנים לודוויג ברודוולף, אלכסנדר קלנדרלי, אוטו גייאר ורודולף שווייניץ.

המבנה נפגע קשות בהפצצות בעלות הברית במלחמת העולם השנייה ונבנה מחדש על פי התוכניות המקוריות בין השנים 1951–1956. בתקופה זו שימש בניין העירייה החדש (Neues Stadthaus), שלא נפגע במלחמה, כבניין העירייה של כל חלקי ברלין, ומשנת 1948 ואילך כבניין העירייה של מזרח ברלין. לאחר שהושלמה בנייתו מחדש חזר בית העירייה האדום לשמש כעירייה של החלק הסובייטי של העיר, בעוד החלק המערבי של העיר נוהל מבית עיריית שנברג (שמכניסתה נשא נשיא ארצות הברית ג'ון פ' קנדי ב-1963 את נאומו "אני ברלינאי", שהדגיש את תמיכת ארצות הברית בגרמניה המערבית). ב-1958 נוספו לרחבת הכניסה של הבניין פסלים המתארים את אנשי ברלין בונים מחדש את עירם, שפיסל פריץ קרמר.

ב-1 באוקטובר 1991, בעקבות איחוד גרמניה, עבר הבניין לשמש רשמית כממשל של ברלין המאוחדת.

## קישורים חיצוניים


* CityMayors feature
* Red Town Hall 360° Panorama


קטגוריה:ברלין: מבנים
קטגוריה:גרמניה המזרחית
אדום
קטגוריה:עיריית ברלין
אנסטסיה מיסקינה

**אנסטסיה אנדרייבנה מיסקינה** (ברוסית: **Анастаси́я Андре́евна Мы́скина**; נולדה ב-8 ביולי 1981) היא טניסאית מקצוענית מרוסיה. מיסקינה היא הטניסאית הרוסייה הראשונה שזכתה בתואר גראנד סלאם, באליפות צרפת הפתוחה 2004 והראשונה שדורגה במקום שני בעולם. מיסקינה לא שיחקה טניס מקצועני מאז אליפות צרפת הפתוחה של שנת 2007 עקב פציעות אולם מעולם לא פרשה באופן רשמי.

מיסקינה זכתה עד היום ב-13 תוארי יחידות (10 WTA ו-3 ITF) וב-8 תוארי זוגות (5 WTA ו-3 ITF).

מיסקינה שיחקה בנבחרת רוסיה בין השנים 1998 ו-2005. מאזנה בגביע הפדרציה עומד על 18 ניצחונות (14 במשחקי יחידות ו-4 במשחקי זוגות) ו-6 הפסדים (5 במשחקי יחידות ואחד במשחק זוגות).

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טניסאיות רוסיות
קטגוריה:טניסאיות זוכות אליפות צרפת הפתוחה
קטגוריה:רוסיות שנולדו ב-1981
קטגוריה:רוסים שנולדו ב-1981
חירוץ

**חירוץ** (**Fluting**) הוא מונח באדריכלות המתייחס לחריצים (נקראים גם "מרזבים") עגולים לאורכו של עמוד, והזוויות שבין החריצים נקראות "מִקְצוֹעוֹת" (Arris). אמנם חריצים המסותתים באבן מופיעים כבר באדריכלות מצרים העתיקה, אולם הם מזוהים בעיקר עם האדריכלות הקלאסית, שבה החריצים עשויים להיות מסותתים בתוך אבני העמוד עצמו, או מודבקים אליו בצורת סטוקו. את העמודים נהגו לחצוב בצורתם הגולמית במחצבה, ואילו הסיתות המדויק לחריצים היה נעשה רק במקום הבנייה, כדי שלא יינזקו בדרך. במקרה של עמוד הבנוי מחוליות, היו מגלפים את הכותרת ואת החריצים בחוליה העליונה, ואת שאר החוליות היו מחרצים עם הקמת העמוד, כדי להבטיח את התאמתן.

החריצים מילאו תפקיד חשוב בסדרים הקלאסיים, ומספרם נקבע במדויק לכל סדר וסדר:
*בראשיתו של הסדר הדורי היו שכיחים עמודים בעלי שישה עשר חריצים רדודים עם זוויות כה חדות, עד שבחלק מהמבנים העמודים חורצו רק בחלקם העליון, כדי להבטיח את שלומם של באי המבנה. לאחר שהסדר התקבע, בראשית המאה ה-6 לפנה"ס, נעשו החריצים עמוקים יותר, ומספרם עמד על עשרים.
*בסדר היוני הוחלקו הזוויות שבין החריצים, ומספר החריצים עמד על עשרים וארבעה.
*מבחינת החירוץ, הסדר הקורינתי דומה בצורתו לסדר היוני.
*ב לא היו חריצים.

קיימות גם דוגמאות של חריצים לולייניים.

## לקריאה נוספת

Arnold W. Lawrence, **Greek Architecture**, Penguin books, Harmondsworth, Middlesex, 1967


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אדריכלות קלאסית
דונאוויה

**דונאוויה** (ברוסית: **Донавиа**; באנגלית: **Donavia**) הייתה חברת תעופה רוסית שבסיסה נמצא בנמל התעופה של העיר רוסטוב על הדון. החברה נמצאת בבעלות חברת התעופה אארופלוט.

החברה הוקמה בשנת 1991 והייתה לחברת התעופה המחוזית של רוסטוב על הדון, אך נרכשה לאחר מכן על ידי אארופלוט. בשנת 2016 מוזגה אל תוך חברת התעופה "רוסיה".

## תולדות החברה
כמו חברות תעופה רבות בגוש הסובייטי לשעבר, החברה נוסדה בשנת 1991, לאחר התפרקות ברית המועצות וחברת התעופה שלה "אארופלוט" והחלה בהפעלת הקווים שהפעילה אארופלוט מהעיר רוסטוב על הדון. החברה הפעילה 3 טיסות יומיות בין רוסטוב לבין 2 נמלי התעופה של מוסקבה - Sheremetyevo ו Vnukovo, באמצעות מטוס בואינג 737.

בשנת 2000 קנתה חברת התעופה הלאומית הרוסית אארופלוט את החברה ושינתה את שמה ל"אארופלוט-דון". בשנת 2009 שונה השם בחזרה ל"דונאוויה" וב-2016 פורקה ומוזגה אל תוך חברת התעופה הלאומית השנייה ברוסיה "רוסיה".

## צי המטוסים
[ממוזער|[איירבוס A319|איירבוס A319-100 בצבעי החברה]]
נכון לפברואר 2015 החברה החזיקה ברשותה 10 מטוסים בלבד. גילם הממוצע עמד על 10 שנים:


b737-500

## פעילות החברה בישראל
החברה הפעילה טיסה שבועית אחת בקו בין רוסטוב על הדון לנמל התעופה בן-גוריון. הטיסות הופעלו במטוסי איירבוס A319.

בשנת 2010 התפתח משבר אווירי בין ישראל לרוסיה, לאחר שישראל ביקשה אזור בנמל התעופה ברוסטוב שבו ישהו כל מטוסי חברות התעופה הישראליות ויאובטח על ידי אנשי אבטחה ישראליים. דונאוויה סירבה ופתחה נתיב טיסה לתל אביב דרך סוצ'י במקביל לפתיחת טיסות ישירות גם לקרסנודאר באמצעות חברת התעופה קובאן איירליינס, הנמצאת במרחק חמש שעות נסיעה מרוסטוב. המשבר נרגע בשנת 2011 לאחר שהטיסות דרך סוצ'י וקרסנודאר בוטלו והוסדרו טיסות ישירות בקו רוסטוב - תל אביב.
## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תעופה רוסיות שנסגרו
קטגוריה:אירופלוט
דגל האיים הבלאריים

**דגל האיים הבאלריים** הוא דגלה של הקהילה האוטונומית הספרדית האיים הבלאריים. עיצובו הוא דגל צהוב עליו ארבעה פסים אדומים אופקיים, כדגלה של קטלוניה, מוטען בקנטון סגול עם חומה לבנה שלה חמישה צריחים. העיצוב נשען על סמלם ההרלדי המסורתי של מלכי אראגון, המוטות של אראגון, עיצוב לו שותפים דגלי שלוש קהילות אוטונומיות נוספות; והחומה מסמלת את ממלכת מיורקה העתיקה.

הדגל אומץ בחוק של הממשל האוטונומי משנת 1983 ואושרר מחדש בשנת 1994 וב-1999 ללא כל שינוי בדגל.

## דגלי האיים

File:Flag of Mallorca.svg|דגל מאיורקה.
File:Bandera de Menorca.svg|דגל מנורקה.
File:Ibiza flag.svg|דגל איביזה.
File:Formentera bandera.jpg|דגל פורמנטרה


## ראו גם
* סמל האיים הבלאריים

## קישורים חיצוניים

* 

האיים הבלאריים
קטגוריה:האיים הבלאריים
האיים הבלאריים
אריסטיפוס

**אריסטיפוס** (ביוונית: **Ἀρίστιππος**; בערך 435 - 356 לפנה"ס), פילוסוף יווני. מייסד האסכולה הקירנאית בפילוסופיה היוונית.

## ביוגרפיה
אריסטיפוס נולד בעיר קירנה שהייתה בצפון אפריקה. נסע ליוון כדי לראות את המשחקים האולימפיים, ואחר כך עבר לאתונה והיה תלמידו של סוקרטס. ב-399, אחרי מות סוקרטס, הוא ביקר בערים שונות ובילה את זמנו עם הזונה המפורסמת לאיס מהעיר קורינתוס. כאשר גערו בו על כי הוא מתגורר עם זונה, הוא חשב כי אין בכך כל רע והשיב: "הטוב שבדברים הוא ליהנות בלי להשתעבד להנאות."

הוא שב לעיר מולדתו, פתח שם בית ספר לפילוסופיה, והיה הראשון מבין תלמידי סוקרטס שקיבלו שכר בעבור הוראתם. הוא חי בקירנה חיי מותרות, אך ספינתו נטרפה לחופי האי רודוס, והגיע לשם חסר כל. הוא הלך לגימנסיון והקסים בדבריו את המאזינים שבתמורה נתנו לו ולבני לווייתו את כל צורכיהם. הוא שירת בחצרו של דיוניסיוס הראשון, וכאשר גערו בו על כי הוא רודף ממון, השיב: "כאשר חפצתי בחוכמה הלכתי אל סוקרטס, ואילו עתה, כאשר אני זקוק לכסף באתי אל דיוניסיוס."

הוא חזר לקירנה ובילה שם את אחרית ימיו. אחרי מותו, בתו ארטה ירשה ממנו את ההובלה של האסכולה הקירנאית. היא כתבה כארבעים ספרים, היו לה תלמידים מפורסמים, והיא זכתה בכינוי "מאורה של יוון". בנה, אריסטיפוס הצעיר, ירש את מקומה אחרי מותה.

## תורתו
על אף היותו תלמידו של סוקרטס, אריסטיפוס החזיק בהשקפה פילוסופית שונה לגמרי, באומרו כי מטרת החיים היא לחפש הנאות, וכי ההנאה טובה כשלעצמה. הוא חשב כי ניתן ליהנות מתוך שליטה עצמית ומתוך הסתגלות לנסיבות בעת רווחה כמו בעת מחסור. הוא גרס כי ההנאה מהווה את הטוב העליון, וזאת בעקבות סוקרטס שאמר כי "האושר הוא אחת ממטרותיה של הפעילות המוסרית." אך בניגוד לסוקרטס ולפילוסופים רבים אחרים, אריסטיפוס סבר כי הנאות החושים חשובות יותר מן ההנאה הרוחנית. למרות שתמך בדעה כי החושים מטעים אותנו, חשב כי בלעדיהם לא ניתן לדעת דבר.

בניגוד לדעתו של אפיקורוס שאמר כי ההנאה מהווה מצב של שלוות נפש ושל אדישות כלפי הקשיים אשר החיים מערימים על בני האדם, אריסטיפוס סבר כי אין בכל אלה משום הנאה, אלא מצב של חוסר כאב בלבד. למרות זאת העריץ את הלימוד ואמר: "מוטב להיות קבצן מאשר נבער מדעת."

## קישורים חיצוניים

* 
* 

קטגוריה:פילוסופים יוונים
קטגוריה:אישים שחיו במאה ה-4 לפנה"ס
קטגוריה:אישים שחיו במאה ה-5 לפנה"ס
דוורפי סטיין

**דוורפי סטיין** (באנגלית: **Dwarfie Stane**) הוא מבנה תא קבורה מגליתי, החצוב מאבן חול אדומה, הממוקם בעמק שבמרכז האי הוי באיי אורקני שבצפון סקוטלנד בממלכה המאוחדת.

קבר זה יוצא דופן בשיטת בנייתו בשל דמיונו לקברים שהתגלו בדרום אירופה, לחופי הים התיכון. הקבר הוא קבר החדר היחיד שהתגלה באורקני שהוא חצוב בשלמותו בסלע ולא נבנה מסלעים. יחד עם זאת צורתו של החדר דומה לסגנון הקברים האחרים שהתגלו באורקני ושמקורם בתקופה הנאוליתית.

אורכו של המבנה 8.6 מטרים, רוחבו 4 מטרים וגובהו 2.5 מטרים. פתח חדר הקבורה מצוי בצידו המערבי ורוחבו מטר. הפתח היה חסום באבן שנפרצה ונמצאת כיום ליד המבנה. מעבר שאורכו 2.2 מטרים מוביל לשני חדרי קבורה שמידותיהם 1.7 מטרים על מטר. גובה המעבר והתאים - מטר אחד. 

שם האתר - אבן הגמדים, מתייחס לפולקלור מקומי על פיו נבנה המבנה כבית עבור גמדים. אגדות אחרות מציינות כי המבנה נבנה דווקא על ידי ענקים.

## קישורים חיצוניים

קטגוריה:אורקני: אתרים ארכאולוגיים
קטגוריה:קבורה
גלימס הולם

[שמאל|ממוזער|250px|המחצבה העיקרית שבאי [לם הולם אשר שימשה את שבויי המלחמה האיטלקיים בבניית מחסומי צ'רצ'יל.]]
**גלימס הולם** (באנגלית: **Glims Holm**) או **גלימפס הולם** (**Glimps Holm**) הוא אי באיי אורקני שבצפון סקוטלנד בממלכה המאוחדת.

האי ממוקם בסמוך למצר הים הולם (Holm Sound) - אחת מהכניסות המזרחיות לאגן סקפה פלו. האי ממוקם בין האי מיינלנד (הגדול באיי אורקני) לבין האי בוריי. 

שטחו של האי כ-1 קמ"ר ושיא גובהו 32 מטרים מעל פני הים.

## היסטוריה
בשל מיקומו של האי, הוא שימש במלחמת העולם השנייה כחלק מהתוכנית הבריטית להגנה מפני כניסת צוללות גרמניות לאגן סקפה פלו, ששימש מעגן אסטרטגי של הצי המלכותי. 

במסגרת המחסומים נבנתה סוללה המקשרת את האי דרום רונלדסיי לאי מיינלנד. הסוללה מקשרת את גלימס הולם לאי לם הולם הנמצא צפונית מזרחית לו באמצעות מחסום מספר 2, ואת גלימס הולם לאי בוריי באמצעות מחסום מספר שלוש.

שבויי מלחמה איטלקיים אשר נכלאו במחנות בלם הולם ובוריי הועסקו בין השנים 1941–1944 בחציבת חומרי הגלם במחצבה אשר מוקמה באי לם הולם ובבניית הסוללות המחברות כיום את גלימס הולם לאיים הסמוכים אליו.

כיום הסוללות משמשות ככביש גישה בין האיים.

## קישורים חיצוניים

* נתוני האי גלימס הולם

קטגוריה:אורקני: איים לא מיושבים
לם הולם

[שמאל|ממוזער|250px|המחצבה שבאי (כיום מוצפת ואינה בשימוש) אשר בה הועסקו שבויי מלחמה איטלקיים בחציבת חומר גלם לצורך בניית [מחסומי צ'רצ'יל. ברקע ניתן לראות את מחסום מספר 2.]]
**לם הולם** (באנגלית: **Lamb Holm**) הוא אי בלתי מיושב באיי אורקני שבצפון סקוטלנד בממלכה המאוחדת.

## גאוגרפיה
שטחו של האי כ-0.4 קמ"ר וגובהו המרבי 20 מטרים מעל פני הים. האי ממוקם במצר הולם (Holm Sound), מצר המהווה את אחת מהכניסות המזרחיות לאגן סקפה פלו, בין האי מיינלנד (הגדול באיי אורקני) לבין האי בוריי. 

## היסטוריה
בשל מיקומו של האי, שימש האי כחלק מהתוכנית הבריטית במלחמת העולם השנייה להקים מערכת של הגנה ימית במטרה למנוע כניסת צוללות גרמניות לאגן סקפה פלו אשר שימש כמעגן אסטרטגי של הצי המלכותי. מחצבה שהוקמה באי שימשה לאספקת חומר הגלם לבניית מחסומי צ'רצ'יל שנועדו ליצור סוללות יבשתיות אשר תחסומנה כניסה לאגן הימים.

במסגרת המחסומים נבנתה סוללה המקשרת את האי דרום רונלדסיי לאי מיינלנד. הסוללה מקשרת את האי לאי גלימס הולם הנמצא דרומית מערבית לו באמצעות מחסום מספר 2, (גלימס הולם מקושר לאי בוריי באמצעות מחסום מספר שלוש). סוללת נוספת (סוללה מספר 1) מקשרת את האי לם הולם לאי מיינלנד.

כ-1,300 שבויי מלחמה איטלקיים אשר נכלאו במחנות בלם הולם ובוריי הועסקו בין השנים 1941–1944 בחציבת חומרי הגלם במחצבה אשר מוקמה באי ובבניית הסוללות המחברות כיום את גלימס הולם לאיים הסמוכים אליו. כ-500 מהשבויים היו כלואים במחנה 60, שהיה ממוקם באי.

כיום המחצבה מוצפת ומשמשת כבריכת דגים.

שבויי המלחמה שעבדו באי בנו בה כנסייה בסגנון איטלקי הניצבת באי גם כיום. הכנסייה נבנתה בשנת 1943 ביוזמת מפקד מחנה 60, בו נכלאו השבויים, מייג'ור ט. פ. בקלנד (Major T P Buckland) וביוזמת הכומר ג'אקומבאזי (Giacombazzi). שני צריפים אוחדו, והאסירים, תחת תכנונו של דומניקו צ'יקטי (Domenico Chiocchetti) עיטרו את הקפלה שנבנתה, ויצרו לה חזית שנועדה להסתיר את מראה הצריפים.

בשנים שלאחר שחרורם, נהגו שבויי המלחמה לשוב ולערוך טקסים בקפלה.

## קישורים חיצוניים

קטגוריה:אורקני: איים לא מיושבים
הנרי בלמון

**הנרי לואיס בלמון** (באנגלית: **Henry Louis Bellmon**; 3 בספטמבר 1921 – 29 בספטמבר 2009) היה פוליטיקאי אמריקני. כיהן כמושל אוקלהומה ונציגה בסנאט של ארצות הברית.

## ביוגרפיה
בלמון נולד וגדל באוקלהומה, בה סיים לימודי תואר ראשון בחקלאות. במלחמת העולם השנייה היה קצין זוטר בצי ארצות הברית (1942–1946) ושירת באוקיינוס השקט. בין המבצעים בהם השתתף לקח חלק גם בגיחת הצי לאיוו ג'ימה ובעבור שירותו הצבאי הוענקו לו אות לגיון ההצטיינות וכוכב הכסף. בשובו לאוקלהומה עסק בחקלאות והחל לקחת חלק בחיים הפוליטיים. בשנים 1946–1948 היה חבר בית הנבחרים של אוקלהומה.

בשנת 1960 נבחר בלמון לראש המפלגה הרפובליקנית באוקלהומה ובשנת 1962 התמודד מטעמה בהצלחה למשרת מושל אוקלהומה. בעת בחירתו היה בלמון המושל הראשון במדינה להיבחר כנציג המפלגה הרפובליקנית. הוא כיהן כהונה יחידה בתפקיד, בכפוף לחוק, ובמהלך תקופת כהונתו היה גם יו"ר Interstate Oil Company ובשנת 1963 נבחר להנהלת איגוד המושלים הלאומי. בשנת 1967 הסתיימה כהונתו ובלמון הציג מועמדותו לשמש נציג אוקלהומה בסנאט של ארצות הברית.

כסנאטור כיהן שתי כהונות, בין השנים 1969–1981, ובמהלכן היה חבר מייסד ויו"ר עמית של הוועדה לפיקוח על התקציב. בתום כהונתו השנייה בחר שלא להתמודד לתפקיד בשלישית.

בשנת 1983 התמנה למנכ"ל המשרד לשירותים חברתיים של מדינת אוקלהומה.

בשנת 1986, לאחר שינוי מגבלות החוק בנוגע לכהונת המושל, נענה לבקשת המפלגה הרפובליקנית והתמודד בשנית למשרת המושל. בכהונתו השנייה בתפקיד, בין השנים 1987–1991, הוא עמד בראשות ה-Southern States Energy. בתום כהונתו פרש מן החיים הפוליטיים.

לאחר פרישתו חזר למשקו החקלאי בעיר בילינגס, פעל בעסקים חקלאיים והיה מרצה באוניברסיטת אוקלהומה סיטי, אוניברסיטת סנטרל סטייט, אוניברסיטת המדינה של אוקלהומה ואוניברסיטת אוקלהומה. בשנותיו האחרונות סבל ממחלת פרקינסון ובשנת 2009 נפטר.

## קישורים חיצוניים

* 
* 

## הערות שוליים

קטגוריה:אמריקאים ילידי אוקלהומה
קטגוריה:חברי הסנאט של ארצות הברית מאוקלהומה
קטגוריה:מושלי אוקלהומה
קטגוריה:בוגרי אוניברסיטת המדינה של אוקלהומה
קטגוריה:קצינים אמריקאים במלחמת העולם השנייה
קטגוריה:קצינים וחוגרים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:חברי המפלגה הרפובליקנית (ארצות הברית)
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של אוקלהומה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1921
קטגוריה:אמריקאים שנפטרו ב-2009
קופינסיי

**קופינסיי** (באנגלית: **Copinsay**; מנורדית: **Kolbeinsey**) הוא אי בלתי מיושב באיי אורקני שבצפון סקוטלנד בממלכה המאוחדת.

האי ממוקם ממזרח לאי מיינלנד (הגדול באיי אורקני). צפונית מזרחית ובסמוך לו נמצא האי "הסוס של קופנסי" (the Horse of Copinsay).

כיום האי אינו מיושב והוא משמש כשמורת טבע. באי ממוקם מגדלור.

## היסטוריה
באי התגלו שרידים היסטוריים של התיישבות מהתקופה הנאוליתית ובהם אתרי קבורה נאוליתיים.

האי היה מיושב עד אמצע המאה ה-20. באי היו מספר בתי חווה ואף בית ספר עבור ילדי החוואים וילדי משפחות שומרי המגדלור שבאי. חוואי האי התפרנסו מגידול צאן ובקר. בשנת 1958 עזבו המשפחות האחרונות את האי.

בשנת 1972 נרכש האי על ידי אגודה אורניתולוגית בשל המספר הרב של ציפורי הים המקננות בו, והוקמה בו שמורה לזכרו של חוקר הטבע ג'יימס פישר. אי זה, לצד האיים הסמוכים - קורן הולם, וורד הולם ובלק הולם הוגדרו כאזור שימור מיוחד בשל אתרי הקינון הרבים שבאיים.

באי חייה מושבה גדולה של כלבי ים אפורים.

## אזכורים תרבותיים
מסורות מקומיות מספרות על שדון שנקרא שדון קופינסיי (Copinsay Brownie) המתגורר באי.

## קישורים חיצוניים

ימין|ממוזער|250px|האי קופינסיי. מבט מהאי הסוס של קופנסי. ניתן לראות את המגדלור שעל האי.
* אתר שמורת הטבע בקופינסיי
* אתר המתאר את שדון קופינסיי
קטגוריה:אורקני: איים לא מיושבים
צייטגבר

**צייטגבר** (מגרמנית: **Zeitgeber**, "קוצב זמן") הוא אות חיצוני המסנכרן את שעונו הפנימי של היצור החי למחזורי האור והחושך של כדור הארץ, הנמשכים כ-24 שעות. הצייטגבר המשפיע ביותר על בעלי חיים וצמחים הוא האור. בין הצייטגברים האחרים ניתן למצוא טמפרטורה, יחסים חברתיים, נטילת תרופות ודפוסי אכילה או שתייה.
כדי לשמור על סינכרון בין השעון הפנימי ולסביבה, הצייטגבר מעודד שינויים במרכיבים המולקולריים של השעון כך שיתאימו לשלב המתאים במחזור היומי של 24 שעות בתהליך הנקרא "אימון" (Entrainment).

המונח *צייטגבר* נכנס לעגה המדעית כאשר יורגן אשוף (Aschoff), אחד מהאבות המייסדים של ענף הכרונוביולוגיה, טבע אותו בשנות ה-60 של המאה ה-20. כיום זהו המונח המקובל בספרות המדעית בתחום זה.

## ראו גם
* שעון צירקדיאני
* הגרעין העל-תצלובתי
* שעון אינפראדיאני
* שעון אולטראדיאני
* מלטונין
* ניקטינסטיה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פיזיולוגיה
קטגוריה:כרונוביולוגיה
קטגוריה:שינה
זאב חיימוביץ'

**זאב (זאביק) חיימוביץ**' (נולד ב-7 באפריל 1983 בנתניה) הוא כדורגלן עבר ישראלי ששיחק בעמדת הבלם.

## קריירה
חיימוביץ' גדל במחלקת הנוער של בית"ר טוברוק וב-2001 עבר להפועל רעננה. לאחר שלוש שנים ברעננה עבר להפועל פתח תקווה, ולאחר שלוש שנים נוספות עבר לבני יהודה, שם שיחק בעונת , והיה חלק ממסע ההישרדות שלה בליגת העל. את הופעתו היחידה בנבחרת ישראל ערך חיימוביץ' בניצחון 1-2 במשחק הידידות מול נבחרת בלארוס, שנערך ב-17 באוקטובר 2007.

לקראת עונת  חתם במכבי נתניה. ב-1 באוגוסט 2009 הצטרף לקבוצת טרק גרוזני. חיימוביץ' חתם על חוזה לשלוש שנים בשווי 1.3 מיליון דולר, ובכך הפך לשחקן הישראלי השני שמשחק בליגת העל הרוסית, אחרי עידן שום ששיחק באלניה ולדיקווקז. בינואר 2012 שוחרר חיימוביץ' מהקבוצה.

לאחר חצי עונה בה לא שיחק, ב-18 ביולי 2012 חתם חיימוביץ' בהפועל תל אביב. ב-11 באוגוסט 2012 ערך את הופעת הבכורה שלו בקבוצה, במשחק מול מכבי נתניה במסגרת גביע הטוטו. חיימוביץ' לא הצליח לתפוס מקום קבוע בהרכב הקבוצה, ובחלון ההעברות של ינואר 2013 הושאל לקבוצת הפועל רמת גן עד תום העונה. חיימוביץ' לא הצליח לסייע לקבוצה להינצל מירידה לליגה הלאומית, אך בתום העונה זכה עמה בגביע המדינה, לאחר שפתח בהרכב במשחק הגמר, בו ניצחה הקבוצה את עירוני קריית שמונה, 4-2 בדו-קרב בעיטות עונשין. לאחר מכן חזר להפועל תל אביב. גם בעונת  לא הצליח חיימוביץ' להשתלב בהפועל תל אביב, ושותף בארבעה משחקים בלבד.

ב-17 ביולי 2014 חתם חיימוביץ' לעונה אחת בבית"ר ירושלים. ב-13 באוגוסט 2014 ערך את הופעת הבכורה שלו במועדון, בהפסד 2-1 להפועל פתח תקווה במסגרת גביע הטוטו, ובאותו משחק כבש חיימוביץ' את שער הבכורה שלו במדי בית"ר ירושלים. בליגת העל ערך בעונה זו 24 הופעות, ובסופה סיים את דרכו במועדון.

ב-18 באוגוסט 2015 חזר חיימוביץ' למכבי נתניה, וחתם לעונה אחת במועדון. בסך הכל ערך שבע הופעות בעונה זו, בסופה ירדה הקבוצה לליגה הלאומית וחיימוביץ' פרש ממשחק פעיל.

## תארים
;הפועל פתח תקווה
* גביע הטוטו: 2004/2005

;הפועל רמת גן
* גביע המדינה: 2012/2013

## קישורים חיצוניים

* 
* 

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני נבחרת ישראל
קטגוריה:כדורגלני בית"ר טוברוק
קטגוריה:כדורגלני הפועל רעננה
קטגוריה:כדורגלני הפועל פתח תקווה
קטגוריה:כדורגלני בני יהודה תל אביב
קטגוריה:כדורגלני מכבי נתניה
קטגוריה:כדורגלני אחמט גרוזני
קטגוריה:כדורגלני הפועל תל אביב
קטגוריה:כדורגלני הפועל רמת גן
קטגוריה:כדורגלני בית"ר ירושלים
קטגוריה:כדורגלנים ישראלים ברוסיה
קטגוריה:נתניה: כדורגלנים
קטגוריה:ישראלים שנולדו ב-1983
פארמוויל

שמאל|ממוזער|200px|צילום מסך
**פארמוויל** (באנגלית: **FarmVille**) הוא משחק תפקידים ממוחשב המאפשר למנויי פייסבוק ובעזרת הורדה לסמארטפון לעסוק בחקלאות וירטואלית, ובין היתר לזרוע, לגדל ולקצור גידולים חקלאיים, ולגדל חיות משק בית. המשחק הושק ב-19 ביוני 2009 על ידי חברת זינגה ועד מהרה זכה לפופולריות רבה. נכון לאפריל 2010 יותר מ-83 מיליון חשבונות פייסבוק משחקים במשחק מדי חודש. במשך שנתיים היה זה המשחק הפופולרי ביותר בפייסבוק, אך בשנים שלאחר מכן ירד באופן עקבי בדירוג זה. במאי 2012 דורג במקום השביעי ברשימת המשחקים הפופולריים וב-2016 דורג במקום ה-110.

## מהלך המשחק
עם הרישום למשחק מקבל השחקן חלקות חקלאיות. השחקן יכול לזרוע גידולים נוספים, לקצור את תוצרתם וכן הלאה. הגידולים החקלאיים מוכנים לניצול בתוך שעתיים עד ארבעה ימים, דבר הקובע גם את ערכם הכספי, ואם פרק זמן זה חלף, הם יקמלו ויהיה צורך לעבד את החלקה החקלאית מחדש.

עם התקדמותו של השחקן הוא צובר כסף, עמו הוא יכול לרכוש בשוק הווירטואלי של המשחק זרעים, עצים, בעלי חיים (שגם מהתוצרים שלהם אפשר להרוויח), מבנים, אדמה נוספת, כלי רכב חקלאיים ועוד. כמו כן, ניתן למכור את התוצרת החקלאית עבור כסף נוסף. חלק מהטובין הווירטואליים במשחק ניתנים לרכישה גם על ידי תשלום בכסף אמיתי, וכך מונע המנגנון הכלכלי שמאחורי המשחק - תשלומי מיקרו. ההתקדמות במשחק ומעבר השלבים בו מתאפשרים כאשר השחקן מגיע למספר נקודות שנקבע כתנאי למעבר שלב. הנקודות ניתנות כאשר מעבדים את החלקות, כאשר שותלים גידולים וכאשר מבצעים משימות בחוות השכנות.

המשחק כולל יסוד חברתי המתאים לפלטפורמה של פייסבוק, שכן לדמות הווירטואלית בפארמוויל מעגל חברים, וניתן לבצע משימות שונות תוך שיתוף פעולה ולסייע לחברים בחוותם. ניתן לשלוח במשחק מתנות ייחודיות לאנשים שאין לקנות בשוק כגון: עץ זית, סוס, ארנב, פרה, או עץ אבוקדו.

במסגרת שיווק האלבום Born This Way, של הזמרת ליידי גאגא, נפתחה חווה מיוחדת בשם "גאגאוויל", שבה יכלו משתמשים לשמוע שירים נבחרים מהאלבום טרם יציאתם הרשמית.

## תרומות ועזרה לזולת
הפופולריות של המשחק, הובילה לשימוש בו למטרות צדקה למיניהן. לעיתים המשחק מציע צמח מסוים ומיוחד שניתן לקנות רק בכסף אמיתי, ושההכנסות מקנייתו, כולן או חלקן, ייתרמו למען מטרה זו או אחרת.
לדוגמה, בתחילת שנת 2010, מספר ימים לאחר רעידת האדמה הגדולה שהתרחשה בהאיטי באותה השנה, הוצע למכירה דגן מיוחד תמורת כסף אמיתי.

## קישורים חיצוניים

* 

* פארמוויל בלוג 
* על פארמוויל ואפליקציות ויראליות בפייסבוק
* אביב פרנקל, פארמוויל: החווה הווירטואלית שכבשה עשרות מיליונים ברשת, חדשות 10 באתר nana10, 30/09/2009 
* 
* 
* פארמוויל-ויקי, אנציקלופדיה על פארמוויל
* 

## הערות שוליים

קטגוריה:משחקי אינטרנט
קטגוריה:אפליקציות בפייסבוק
קטגוריה:משחקי וידאו משנת 2009
קטגוריה:משחקי וידאו שפותחו בארצות הברית
קטגוריה:משחקי iOS
התפלגות כי בריבוע

\Gamma\left(\frac{k}{2}\right)}\; x^{\frac{k}{2}-1} e^{-\frac{x}{2}}\,|
מצטברת= 1-\frac{1}{\Gamma\left(\frac{k}{2}\right)}\;\gamma\left(\tfrac{k}{2},\,\frac{x}{2}\right)|
תוחלת= k|
חציון= \approx k\bigg(1-\frac{2}{9k}\bigg)^3|
שכיח= \max(k-2,0)|
שונות= 2k|
סטיית תקן= \sqrt{2k}|
אנטרופיה= \begin{align}\tfrac{k}{2}&+\ln(2\Gamma(\tfrac{k}{2})) \\ &\!+(1-\tfrac{k}{2})\psi(\tfrac{k}{2}) \,{\scriptstyle\text{(nats)}} \end{align}|
מומנטים= (1-2t)^{-\frac{k}{2}} \text{ for } t |
אופיינית= (1-2it)^{-\frac{k}{2}}      |
גבנוניות= \frac{12}{k}|
צידוד= \scriptstyle\sqrt{8/k}\,
}}
**התפלגות [[כי]] בריבוע** (\chi^2, נהגה בכ' רפה, לעיתים נכתב חי בריבוע) היא התפלגות בעלת חשיבות רבה בסטטיסטיקה. חשיבותה העיקרית בהסקה סטטיסטית נובעת מהעובדה שתחת הנחות סבירות, גדלים הניתנים לחישוב באופן פשוט מתפלגים בקירוב בהתאם להתפלגות זו תחת השערת האפס. בין היתר, ההתפלגות משמשת כבסיס למבחן כי בריבוע. השם "כי בריבוע" מקורו באות היוונית \chi, כי.

## הגדרה
בהינתן מספר טבעי k (כלומר, שלם וחיובי), נאמר כי למשתנה מקרי רציף Y יש התפלגות כי בריבוע עם k דרגות חופש, אם צפיפות ההסתברות שלו נתונה בביטוי
:
f(x;k)=
\begin{cases}\displaystyle
\frac{1}{2^{k/2}\Gamma(k/2)}\,x^{(k/2) - 1} e^{-x/2}&\text{for }x>0\\
0&\text{for }x\le0
\end{cases}

כאשר \Gamma(z) היא פונקציית גמא.

במקרה כזה, מסמנים Y \sim \chi^2_k.

## קשר להתפלגויות אחרות
בהינתן k משתנים מקריים Z_1, \ldots, Z_k בלתי תלויים, שלכולם התפלגות נורמלית סטנדרטית (כלומר: התפלגות נורמלית עם תוחלת 0 ושונות 1), המשתנה
:Y=Z_1^2 + \cdots + Z_k^2
מתפלג כי בריבוע עם k דרגות חופש.

התפלגות כי בריבוע היא מקרה פרטי של התפלגות גמא, עם פרמטר צורה \alpha = \frac{k}{2} ופרמטר קצב \lambda = \frac{1}{2}.

## שימושים בפיזיקה
בפיזיקה ניסונית, התפלגות כי בריבוע מתארת את מדד טיב ההתאמה של פונקציה בהינתן מספר מדידות N ושגיאותיהן וכמו כן עבור מספר המקדמים בהתאמה שנסמן k (דרגות החופש). 

ניתן להוכיח כי \chi^2 \approx N - k 
 ולכן נגדיר גודל חדש המתחשב בדרגות החופש, כי בריבוע מצומצם יוגדר ע"י\chi^2_{red} = \frac{\chi^2}{N-k}דוגמאות לגורמי השפעה על מדד כי בריבוע המצומצם: 

* הערכת שגיאות  - הערכת יתר מקטינה את ערך כי בריבוע המצומצם 
* מדידה חריגה - מגדילה את ערך כי בריבוע המצומצם
* גורמים פיזיקליים שלא התחשבו - מגדילה את ערך כי בריבוע המצומצם

כמו כן קיים קשר בין מדד זה למדד ערך p - "בהנחה שהתקבל ערך α והמודל מתאר את המערכת הפיזיקלית, מה ההסתברות לקבל כי בריבוע גדול או שווה ל-α?"

## קישורים חיצוניים

* 

כי בריבוע
טריו

משמעות המונח **טְרִיּוֹ** (מאיטלקית: **Trio**) היא **שלישייה**. המונח משמש בעיקר בתחום המוזיקה בהקשר של מספר נגנים או תפקידים בהרכב מוזיקלי, או הלחנות המיועדות להרכב כזה.

קטגוריה:3 (מספר)
סטרוסטה (יהודים)

**סטרוסטה** (**staroste**) היה תואר המנהיג של ההגילדה היהודית במדינות הרומניות במזרח אירופה. השם סטרוסטה לא היה מיוחד ליהודים אלא הגדיר בכיר בקהילות הסלביות.

בנסיכויות הרומניות. התואר התייחס רק לענייני חולין ואדמיניסטרציה ובנושאי דת היה תפקיד אחר, החכם באשי. במקרים מסוימים הוטלו שני התפקידים בו זמנית על אותו אדם, אך במקרים אחרים התפקידים הוטלו על אנשים שונים.

הסטרוסטה מונה על ידי השלטון החילוני של הנסיכות, בדרך כלל בהסכמת העדה היהודית, אך לא תמיד, ושימש כסוכן של אוצר המדינה בה ישבה העדה.

החכם באשי של יהדות מולדובה, שישב ביאשי, נחשב גם לראש הדת היהודית בוולאכיה, אך במהלך הזמן הסטרוסטה של ולאכיה הפך ל-vechil, מנהל ממלא מקום. הסטרוסטה כונה בעברית (נכתב על המצבות) בשמות "ראש", "מנהיג", "ראש מדינה" או ביחד "האלוף הראש המנהיג מדינה", כמו שנכתב על המצבה של **צבי בן קלונימוס** שנפטר כמרטיר ב-1715. תעודת אשרור התפקיד הקדומה ביותר ששרדה, היא מ-1764 ובה מאשר השליט החדש, שטפאן רקוביצה, את מינויו של איסאק השוחט, בנו של בצלאל השוחט, כסטרוסטה וממלא מקום של החכם באשי.

הסטרוסטה, כמו החכם באשי, זכה להטבות בתשלום המיסים שלו ושל בני ביתו.

ב-1811, בוולאכיה, בעקבות סכסוך בין היהודים המקומיים ובין הסודיטים, עצרו שלטונות הכיבוש האוסטרים את הסטרוסטה **דוד** ושמו על היהודים כסטרוסטה נוצרי גרמני, שקיבל את משכורתו ממיסי הקהילה. גם לאחר שחרור דוד, לפי בקשת שני הפלגים היהודים, התעקשו השלטונות להשאיר את הנוצרי בתפקידו ולחייב את הקהילה לשלם את משכורתו (100 טאלרים לחודש). רק לאחר שנחתם הסכם השלום בבוקרשט, ב-1813, הסתיימה פרשה זו והשליט החדש, יואן גאורגה קאראג'אה, מינה לסטרוסטה יהודי אחר, **חיים הרש**.

## לקריאה נוספת
* Evreii din România în texte istoriografice (יהודי רומניה בטקסטים היסטוריוגרפיים) אנטולוגיה בהוצאת הספר - בוקרשט 2004.

קטגוריה:יהדות רומניה
קטגוריה:ולאכיה
קטגוריה:נסיכות מולדובה
שדרות סאנסט (מחזמר)

**שדרות סאנסט** (באנגלית: **Sunset Boulevard**) הוא מחזמר מאת אנדרו לויד ובר, המבוסס על הסרט "שדרות סאנסט" של הבמאי בילי ויילדר.
## היסטוריה
המחזה הועלה לראשונה בשנת 1993 על במות וסט אנד בלונדון בכיכובה של פטולה קלארק. הגרסה נותרה נאמנה לקו העלילה ולדיאלוג, וניסתה להעלות תפאורה דומה לזו המופיעה בסרט. בילי ויילדר נתן את ברכתו למחזה. המחזה זכה להצלחה.

עלילת המחזה מתרחשת בשנות ה-30 של המאה ה-20, ומתארת את דמותה של נורמה דזמונד, שחקנית מבוגרת אשר בעברה הייתה כוכבת הוליוודית של סרטים אילמים, החולמת לעשות קאמבק, ולהיות כוכבת גם בסרטים מדברים.

בין השירים הבולטים במחזמר: With One Look, Sunset Boulevard ו-As If We Never Said Goodbye.

בין השחקניות הבולטות שגילמו את נורמה דזמונד: פאטי לופון וגלן קלוז.

שיחות על הפקת גרסה קולנועית למחזמר הסתובבו בהוליווד במשך שנים. התסריט נכתב שוב ושוב וליהוקים התחילו מאמצע שנות ה-90 ולא פסקו. בשנת 2005 גלן קלוז, ויואן מקגרגור היו הבחירות הברורות לתפקידים הראשיים של נורמה וג'ו. אבל אף אולפן לא הסכים להפיק את הסרט. נכון למאי 2020 אין תכנונים להפקת גרסה קולנועית למחזמר. 

## פרסים ומועמדויות

## קישורים חיצוניים

* אתר המחזמר הרשמי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מחזות זמר מבוססי סרטים
קטגוריה:זוכי פרס טוני למחזמר הטוב ביותר
קטגוריה:מחזות זמר
הולם אוף פאפא

**הולם אוף פאפא** (באנגלית: **Holm of Papa** - נהגה "הולם אב פאפא") או **הולם אוף פאפיי** (**Holm of Papay**) או פאפאי הולם (**Papay Holm**) הוא אי בלתי מיושב הממוקם בצפון איי אורקני שבצפון סקוטלנד בממלכה המאוחדת. שטחו של האי כ-150 דונם, והוא ממוקם כ-100 מטרים מזרחית מהאי פאפא וסטריי.

באי מתגוררת מושבה של כלבי ים.

## היסטוריה
ממצאים ארכאולוגיים שהתגלו באי מלמדים כי האי שימש אתר קבורה בתקופה הנאוליתית, ככל הנראה אתר של מתיישבים שהתגוררו בנפ או'האואר שבאי הסמוך. באי התגלה קבר חצוב המתוארך לכ-5,500 שנה לפני זמננו, שעל קירותיו התגלו תגליפי אבן. חדר זה, וכן שני חדרי קבורה נוספים הסמוכים לו, שימשו כאתר קבורה ציבורי של התושבים הקדומים. ככל הנראה הונחו גופות הנפטרים במקום גלוי, ורק לאחר שבשר הגופות נאכל על ידי ציפורים הונחו העצמות בתוך תאי הקבורה.

החפירה הארכאולוגית הראשונה באי נערכה בשנת 1849. בשנת 1929 נבנה גג בטון במטרה להגן על המבנה. במסגרת הבניה של הגג נחסם פתח הכניסה המקורי למבנה הקבר (שהיה ממוקם בצידו) וכיום ניתן להיכנס אל הקבר באמצעות פתח בתקרת הבטון.

## קישורים חיצוניים

* ממצאים ארכאולוגיים שהתגלו באי

קטגוריה:אורקני: איים לא מיושבים
קטגוריה:אורקני: אתרים ארכאולוגיים
פרס לסקר

ממוזער|טקסט=אלברט לסקר, שעל שמוצג קרוי הפרס|אלברט לסקר, שעל שמוצג קרוי הפרס
**פרס לסקר** (באנגלית: **Lasker Award**) הוא פרס שניתן מדי שנה מאז 1946 לאנשים חיים שתרמו משמעותית למדעי הרפואה או לכאלה ששרתו את הציבור לקידום הרפואה. הגוף המפקח על הענקת הפרסים הוא קרן לסקר (Lasker Foundation), אותה ייסד חלוץ הפרסום אלברט לסקר ורעייתו מרי לסקר. לעיתים קרובות מתייחסים אל הפרס כ"נובל האמריקאי". שבעים וששה חתני פרס לסקר זכו בפרס נובל, בכללם 28 בשני העשורים האחרונים. מארי פרייר היא הנשיאה הנוכחית של הקרן.

ארבעת הפרסים המחולקים מטעם קרן לסקר הם:

* פרס אלברט לסקר למחקר רפואי בסיסי
* פרס לסקר-דבייקי למחקר קליני רפואי
* פרס השירות הציבורי של לסקר-בלומברג
* פרס לסקר-קושלנד להישג מיוחד במדע הרפואה (מוענק משנת 1994)

## קישורים חיצוניים
* 

## הערות שוליים

לסקר
*
לסקר
שלמה סאגיס

רבי **שלמה סאגיס** (נפטר בצפת, סיוון ה'שמ"ז, 1587) היה רב, מקובל ופוסק. עמד בראשות ישיבה גדולה והיה אב בית דין של צפת, אך עם זאת חי בעוני. לפי כמה מקורות נישא לבתו של האר"י, וכנראה היה גם תלמידו.

## ביוגרפיה
נולד בצפת לרב יוסף סאגיס, וכשבגר החל לכהן כראש ישיבה. תלמידו וחתנו היה רבי אברהם שלום השני, רב חשוב בצפת. זמן מה שהה במצרים וכיהן בה ברבנות, ייתכן שבשל המצב הכלכלי בצפת. בשנת שכ"ט (1569) חתם עם רבני צפת בדבר מנהגי א"י בעניין הירושות.

בישיבתו של הרב סאגיס למדו הרבנים ר' טוביה הלוי מחבר הספר "חן טוב", ר' חייא רופא מחבר הספר "מעשה חייא", ר' גדליה קורדובירו בנו של הרב משה קורדובירו, ואחרים. הרב משה מטראני (השני) (בנו של הרב יוסף מטראני) כתב אודות לימודו של אביו בישיבה:  מכאן שאביו של הכותב, הרב יוסף מטראני, למד אצל הרב סאגיס שבע שנים.

כתביו ופסקיו אבדו ומעט מחידושיו הובאו בספריהם של תלמידיו כרבי טוביה הלוי בעל הספר "חן טוב", בו הוא מרבה להביא מדברי רבו, או זה של תלמידו ר' חייא רופא, "מעשה חייא". רבי שלמה שלומיל, העיד במכתב משנת שס"ז (1607) בערך: 

## הערות שוליים

קטגוריה:נפטרים ב-1587
קטגוריה:צפת: רבנים
קטגוריה:אנשי היישוב הוותיק ילידי ארץ ישראל
קטגוריה:אבות בתי דין
קטגוריה:תלמידי האר"י
קטגוריה:אנשי היישוב הוותיק ילידי ארץ ישראל במאה ה-16
ערימה בינארית

במדעי המחשב, **ערימה בינארית** היא סוג של מבנה הנתונים ערימה. יתרונה הגדול הוא בנוחות השימוש בה והמקום המועט הדרוש כדי לתחזק אותה.

הערימה משמשת בין השאר למיון המכונה מיון ערימה, ולמימוש מבנה הנתונים המופשט תור עדיפויות.

## מבנה
הערימה מהווה עץ בינארי כמעט מושלם, כלומר שכל השורות, פרט אולי לאחרונה, מלאות, והאחרונה מלאה משמאל עד לנקודה מסוימת. בנוסף, היא מקיימת את "כלל הערימה": כל ערך של צומת אינו גדול משני בניו (ערימה זאת מכונה "ערימת מינימום"; אפשרי גם שכל צומת אינו קטן משני בניו, ואז היא נקראת "ערימת מקסימום").

עם זאת, בפועל אין צורך לממש עץ בינארי: די להחזיק את האיברים במערך, כשהאיברים מסודרים בו משמאל לימין, שורה אחרי שורה, כאשר ידוע שאביו של איבר הנמצא במקום ה-i הוא \left \lfloor \frac{i-1}{2} \right \rfloor ובניו נמצאים במקומות ה-2i+1,2i+2.

## פעולות
עבור ערימת מינימום-
* **הכנסה**: כדי להכניס איבר חדש, מגדילים את גודל הערימה ב-1, מכניסים את האיבר החדש בסוף הערימה, ולאחר מכן, כל עוד הוא קטן מאביו, מחליפים אותו עם אביו. סיבוכיות ריצה: O(\log n) (הסבר על סימון זה). עם זאת, על פי ניתוח לשיעורין הסיבוכיות של בניית ערימה בת n איברים היא O(n) בלבד.
* **הוצאה**: כדי להוציא איבר, מחליפים את האיבר המועד להוצאה באיבר האחרון במערך, מורידים את האיבר הנ"ל מסוף המערך, ומקטינים את גודל הערימה ב-1. לאחר מכן משווים בין האיבר שהוצאנו לבין איבר שהחלפנו ואם האיבר שהחלפנו קטן מהאיבר שהוצאנו  אז כל עוד האיבר שהוחלף קטן מאביו, מחלפים אותו באביו, ואם האיבר שהוחלף גדול מאיבר שהוצא אז כל עוד האיבר שהוחלף גדול מבניו, מחליפים אותו בקטן שביניהם. סיבוכיות זמן ריצה: O(\log n)
* **מציאת המינימום (הצצה)**: מחזירים את האיבר הראשון. סיבוכיות זמן ריצה: O(1).
* **מחיקת המינימום (שליפה)**: מוחקים את האיבר המינימלי, מעבירים את האיבר האחרון להתחלה, ולאחר מכן, כל עוד הוא לא קטן משני בניו, מחליפים אותו עם הקטן מביניהם. זמן ריצה: O(\log n).
* **הקטנת ערך**: מקטינים ערך, ולאחר מכן, כל עוד הוא קטן מאביו, מחליפים אותו עם אביו. סיבוכיות זמן ריצה: O(\log n).
בניגוד לערימה בינומית, ערימה בינארית לא תומכת במיזוג ערימות.

## ערימה d-ארית
במקום לממש את הערימה כעץ בינארי, אפשר לממש אותה כעץ מכל דרגה אחרת. בערימה d-ארית לכל קודקוד d ילדים, ושאר המימוש בדומה. אביו של איבר הנמצא במקום ה-i הוא \left \lfloor \frac{i-2}{d+1} \right \rfloor ובניו j נמצאים במקומות ה-
d(i+1)+j+1.  הכנסה והקטנת ערך יורדות ל-O(\log_d n), ואילו מחיקת המינימום עולה ל-O(d\log_d n) (משום שיש למצוא את הבן המינימלי).

## שימושים
הערימה הבינארית משמשת למיון ערימה. במיון זה, בונים ערימה מהאיברים ולאחר מכן מוחקים אותם אחד אחד. יתרונו הוא שהוא לא דורש זיכרון נוסף, וזמן הריצה שלו הוא הטוב ביותר האפשרי: O(n \log n) במקרה הגרוע.

## קישורים חיצוניים

* 

## הערות שוליים

קטגוריה:עצים (גרפים)
בינארית
אפריקייה איירווייז

**אפריקייה איירווייז** (בערבית: **الخطوط الجوية الأفريقية**; באנגלית: **Afriqiyah Airways**) היא חברת תעופה לובית שבסיסה בנמל התעופה הבינלאומי של טריפולי.

החברה נוסדה באפריל 2001 והחלה את פעילותה בדצמבר אותה שנה כשהיא מפעילה מטוסי בואינג 737-400.

## צי המטוסים
צי המטוסים של החברה נכון לינואר 2019:

## קישורים חיצוניים

* 

*  מדיה וקבצים בנושא אפריקייה איירווייז, באתר Airliners.net

## הערות שוליים

קטגוריה:חברות לוביות
קטגוריה:לוב: תעופה
קטגוריה:אפריקה: חברות תעופה
קטגוריה:טריפולי (לוב)
ליביאן איירליינס

**ליביאן איירליינס** (בערבית: **الخطوط الجوية الليبية**; באנגלית: **Libyan Airlines**) היא חברת התעופה הלאומית של לוב. בסיסה הראשי נמצא בנמל התעופה הבינלאומי של טריפולי.

## תולדות החברה
החברה נוסדה בשנת 1964 והחלה את טיסותיה בשנת 1965 כשהיא מפעילה מטוס קרוול בטיסות לאירופה.

בשנת 1973 הופלה טיסה 114 של ליביאן איירליינס על ידי חיל האוויר הישראלי לאחר שנכנסה ללא אישור למרחב האווירי הישראלי.

לאחר התפוצצות טיסת פאן אם 103 הידועה בשם "אסון לוקרבי" הטילו מדינות העולם סנקציות על לוב, ובעקבות כך הוכרחה החברה לבטל את כל טיסותיה הבינלאומיות. בשנת 1999 הוסרו הסנקציות והחברה החלה לבצע שוב טיסות בינלאומיות וכן לחדש את צי המטוסים שלה.

## צי המטוסים
צי המטוסים של החברה נכון לינואר 2019:

## קישורים חיצוניים

* 

## הערות שוליים

קטגוריה:חברות תעופה לאומיות
קטגוריה:לוב: תעופה
קטגוריה:חברות לוביות
קטגוריה:אפריקה: חברות תעופה
קטגוריה:טריפולי (לוב)
אבא בצרה

**אַבָּא בְּצָרָה** (באנגלית: **Dadnapped**) הוא סרט טלוויזיה של חברת וולט דיסני, אשר שודר לראשונה ב-16 בפברואר 2009. בסרט מככבים שחקנים מהסדרות שבערוץ דיסני. בסרט צפו 4.6 מיליון צופים בהקרנה הראשונה שלו בערוץ דיסני.

## תקציר העלילה
עלילת הסרט מתמקדת במליסה מוריס, שמנסה נואשות לקבל תשומת לב מאביה העסוק, ניל, הכותב רבי מכר. מליסה חיה בצלו של טריפ זום, גיבור הרפתקני וחכם מרומני הריגול שכותב אביה. לפני החופשה המיוחלת שלהם, ניל נחטף על ידי מעריצים אובססיביים: ויז, אנדרה ושלדון. מליסה יוצאת להציל את אביה, אבל כשהיא מגיעה לחלץ אותו, הוא נחטף שוב, ביחד עם מליסה, על ידי מנהל המלון, מוריס, ואחיו, סקאנק. ויז, אנדרה ושלדון מצילים את מליסה ואביה.

## דמויות
* מליסה מוריס (אמילי אוסמנט): מליסה היא נערה בת 15, שחולמת לבלות זמן איכות עם אביה, הסופר המוכר של סדרת הספרים "טריפ זום". במהלך הסרט היא מגלה שאביה כתב את סדרת "טריפ זום" בהשראתה, ושדמותו של טריפ היא חלק ממנה ומאופייה.
* ניל מוריס (ג 'ורג' ניוברן): ניל הוא אביה של מליסה. הוא מוכר בזכות סדרת הספרים שהוא כתב "טריפ זום", ובמהלך הסרט הוא זוכה להכיר עוד את ילדתו מליסה ולהתקרב אליה.
* ויז (דייוויד הנרי): ויז הוא נער פיקח ומתוחכם. הוא מתאהב במליסה ובאומץ שלה, וכשהיא ואביה נחטפים, הוא יוצא יחד עם חברו, שלדון, ואחיו, אנדרה, להציל אותם ולזכות בלבה של מליסה.
* מרב קילבו (ג'ייסון ארלס): מרב הוא מנהל מלון המעריצים של "טריפ זום", וכשניל ומליסה מגיעים למלון, הוא עורך תחרות "כמה זום אתה?", בשיפוטו של ניל, שהיא בעצם סיפור כיסוי למזימתו האמיתית – לחטוף את ניל כדי שיכתוב בשבילו ספרים.
* אנדרה (מויסס אריאס): אנדרה הוא אחיו של ויז. ילד מאוד שובב וערמומי, בעל הרבה יותר ביטחון מאחיו, ומעריץ מושבע של "טריפ זום".
* שלדון (דנזל וויטאקר): שלדון הוא חבר של ויז ואנדרה. כמו חבריו, הוא מעריץ של "טריפ זום", והוא בעל ההומור בחבורה.
* מוריס (פיל לואיס): מוריס הוא איש נבון, שדואג לאחיו סקאנק, ורוצה שיהיה הטוב ביותר האפשרי בשביל אחיו.
* סקאנק (צ'ארלס הלפורד): סקאנק הוא אחיו של מוריס. הוא מטורלל, ילדותי ולא חכם במיוחד. הוא סוג של "סופר" בעצמו, כאשר במהלך הסרט כולם יורדים על הכתיבה שלו.
* טריפ זום (ג'ונת'ן קלץ): טריפ הוא גיבור סדרת הספרים "טריפ זום". הוא מופיע מספר פעמים במהלך הסרט, כאשר הוא כולו פרי דמיונה של מליסה, והוא עוזר למליסה לגלות שהוא חלק ממנה.

## מוצרים נלווים
בעקבות הסרט יצא ספר בשם "אבא בצרה: רומן נעורים" המבוסס על הסרט.

שיר הנושא של הסרט, "Hero In Me", יצא במסגרת האלבום של דיסני *Disney Channel Playlist*. השיר מבוצע על ידי אמילי אוסמנט.

## קישורים חיצוניים
* 

קטגוריה:סרטי 2009
קטגוריה:ערוץ דיסני: סרטי מקור
קטגוריה:סרטי טלוויזיה אמריקאיים
קטגוריה:סרטי קומדיה אמריקאיים
קטגוריה:סרטי נעורים אמריקאיים
קטגוריה:סרטים על סופרים
מוזיאון גרמניה המזרחית

שמאל|ממוזער|250px|לוגו המוזיאון על קיר הבניין

**מוזיאון גרמניה המזרחית** (גרמנית **DDR Museum**) הוא מוזיאון אינטראקטיבי במרכז ברלין, באזור בו שכנו בעבר מוסדות הממשלה של גרמניה המזרחית, על גשר קרל ליבקנכט שעל גדת הנהר שפרה, מול קתדרלת ברלין. המוזיאון מציג את חיי היומיום בגרמניה המזרחית בצורה מוחשית הדורשת השתתפות פעילה של המבקרים. התצוגה מחולקת ל-17 מתחמים: גבול, ברלין, תחבורה, שטאזי, קניות, מוצרים, בנייה, מגורים, נשים ומשפחה, תקשורת, חינוך, צעירים, אופנה, תרבות, בידור ותיירות.
## היסטוריה
היוזמה להקמת המוזיאון הייתה של האנתרופלוג פטר קנצלמן שהופתע לגלות, בעת ביקור בברלין, כי לא קיים מוזיאון לתולדות גרמניה המזרחית. המוזיאון נפתח ב-15 ביולי 2006 תחת ניהולו המדעי של ההיסטוריון שטפן וולה, ובראשותו של רוברט רויקל, כמוזיאון במימון פרטי, דבר יוצא דופן בגרמניה, שבה המדינה היא זו שמממנת בדרך כלל את פעילות המוזיאונים. המוזיאון נתקל בהתנגדות מצד מוזיאונים בבעלות המדינה, שהרגישו מאוימים מהאפשרות של מוזיאון רווחי כלכלית, ללא סובסידיות מהמדינה. ב-14 ביולי 2007 ציין המוזיאון את יום השנה לפתיחתו, והכריז כי במהלך השנה ביקרו בו 180,000 איש. במסגרת חגיגות השנה נחנך במוזיאון משחק אינטראקטיבי להנאתם של המבקרים. בינואר 2008 היה מוזיאון גרמניה המזרחית מועמד לפרס המוזיאון האירופי של השנה, וב-26 באוגוסט באותה שנה ביקר בו המבקר ה-500,000. 

בניגוד למוזיאונים אחרים, המבקרים בתצוגה מוזמנים להשתתף בחוויית האוסטלגיה ולגעת בחלק גדול מהמוצגים - אפשר לנהוג במכונית טראבנט, לשבת במטבח או בחדר מגורים, לחטט בארון בגדים או לפתוח מגרות. בחלק אחר של התערוכה מתקן האזנה סמוי ("באג") מעניק למבקרים את התחושה להיות "תחת מעקב". בארכיון המוזיאון שמורים כיום כ-146,000 מוצגים - פסלי לנין, מדים של תנועת הנוער הסוציאליסטית, קפה "מוקה פיקס", מלפפונים חמוצים מאזור השפרה, ומוצרים אחרים שרבים מהם מופיעים בסרט להתראות לנין! שיצא שלוש שנים לפני פתיחת המוזיאון.

## קישורים חיצוניים

* 

קטגוריה:ברלין: מוזיאונים להיסטוריה
קטגוריה:גרמניה המזרחית